২০২১–২২ শ্রীলঙ্কা ক্রিকেট দলের ভারত সফর
শ্রীলঙ্কা পুরুষ ক্রিকেট দল ২০২২ সালের ফেব্রুয়ারি ও মার্চ মাসে দুটি টেস্ট ও তিনটি টোয়েন্টি২০ আন্তর্জাতিক (টি২০আই) ম্যাচ খেলতে ভারত সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের সেপ্টেম্বর মাসে ভারতীয় ক্রিকেট নিয়ন্ত্রণ বোর্ড (বিসিসিআই) সফরের সূচি নিশ্চিত করে। ২০২২ সালের ২ ফেব্রুয়ারি শ্রীলঙ্কা দলের ক্রিকেটার সুরংগ লকমল সিরিজ শেষে আন্তর্জাতিক ক্রিকেট থেকে অবসর নেবেন বলে ঘোষণা দেন। ২০২২ সালের ১৯ ফেব্রুয়ারি ভারত রোহিত শর্মাকে তাদের টেস্ট দলের নতুন অধিনায়ক হিসেবে নিয়োগ দেয়। টি২০আই সিরিজে ভারত ৩–০ ব্যবধানে জয়ী হয়। টেস্ট সিরিজেও ভারত ২–০ ব্যবধানে জয়ী হতে সক্ষম হয়।